Diari Oficial de la Generalitat Valenciana


Sumari del DOGV 4691, del 13-02-2004 (2004/1247)

Informació pública del programa d'actuació integrada per al desenvolupament del sector Molí de Vent del terme municipal de Puçol.
---------------------------------------------------------------------------------------------------------------------------------

### Dades del document

Número de DOGV
:   4691

Data del DOGV
:   13-02-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/1247


Organisme emissor
:   Manaeta, SL

Tipus de document
:   Anunci

Informació pública del programa d'actuació integrada per al desenvolupament del sector Molí de Vent del terme municipal de Puçol. [2004/S1247]
  
La mercantil Manaeta, SL, ha formulat una proposta de programa d'actuació integrada del sector denominat Molí de Vent, a l'empara del que establixen els articles 48 i 50 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana (DOGV núm. 2.394, de 24 de novembre de 1994), amb l'objecte de promoure el desenvolupament urbanístic d'esta àrea. Ha de contindre la següent documentació:
  
- Programa per al desenvolupament d'actuació integrada.
  
- Document d'homologació modificativa.
  
- Estudi d'avaluació d'impacte ambiental.
  
- Pla parcial.
  
- Avantprojecte d'urbanització.
  
En aplicació del que s'ha establit en l'article 48.1.C, en relació amb l'article 46.3 ambdós de la referida llei, es procedix a sotmetre l'esmentat programa, amb tota la documentació annexa, a informació pública per termini de 20 dies hàbils a partir del dia següent a la publicació d'este anunci en el Diari Oficial de la Generalitat Valenciana.
  
Es fa constar que durant este termini els interessats en este procediment podran formular qualsevol al·legacions que els convinga segons dret i, si s'escau, proposicions juridicoeconòmiques; tot això en els termes i condicions de l'esmentada Llei 6/1994, a fi que qualsevol interessat podrà consultar l'expedient depositat en la Notaria de Virgilio Luis Ruiz Martínez. Carrer Alacant, 10 Puçol (València).
  
Igualment es fa constar que qualsevol persona, en dret, podrà comparéixer en esta notaria per a obtindre acta de protocol·lització del projecte i documents que acompanyen a este, o sol·licitar que se'ls exhibisca esta.
  
L'esmentada documentació, així com l'expedient administratiu, podrà ser consultat a l'Ajuntament de Puçol, els dies hàbils en horari d'atenció al públic.
  
Les al·legacions respecte del programa que, si s'escau, siguen formulades seran presentades davant el Registre General de l'Ajuntament de Puçol.
  
Així mateix mitjançant este anunci, segons el que establix en el paràgraf segon de l'article 48, en relació amb l'article 46, paràgrafs quart i cinquè de la Llei 6/1994, es comunica als interessats que el termini de cinc dies hàbils per a presentar les proposicions juridicoeconòmiques comença el següent dia hàbil a l'acabament del termini de 20 dies hàbils anteriorment indicat. Durant este termini podran formular-se les esmentades proposicions en el Registre General de l'Ajuntament de Puçol.
  
Finalitzat este termini, el següent dia hàbil, excepte si és dissabte, en este cas s'haurà d'entendre el dia hàbil immediat posterior, tindrà lloc l'acte d'obertura de pliques en l'Ajuntament de Puçol. Durant els 10 dies següents al d'obertura de pliques podran ser objecte de consultes i al·legacions totes les actuacions de l'expedient.